Diari Oficial de la Generalitat Valenciana


Sumari del DOGV 3182, del 12-02-1998 (1998/1011)

DECRET 11/1998, de 3 de febrer, del Govern Valencià, pel qual es modifica la Junta Consultiva de la Reserva Nacional de Caça dels ports de Benifassà, Tortosa i Beseit en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/02/03/11/dof/vci/html**

### Dades del document

Número de DOGV
:   3182

Data del DOGV
:   12-02-1998

Secció del DOGV
:   I. DISPOSICIONS GENERALS

Número del document
:   1998/1011


Data del document
:   03-02-1998

Organisme emissor
:   Conselleria de Medi Ambient

Tipus de document
:   Decret

Anàlisi jurídica

DECRET 11/1998, de 3 de febrer, del Govern Valencià, pel qual es modifica la Junta Consultiva de la Reserva Nacional de Caça dels ports de Benifassà, Tortosa i Beseit en l'àmbit de la Comunitat Valenciana. [1998/X1011]
  
Les juntes consultives de les reserves nacionals de caça van ser creades pel Decret 2.612/1974, de 9 d'agost, i modificades pel Reial Decret 891/1979, de 26 de gener. A l'efecte d'actualitzar-ne la composició i el funcionament, el Govern Valencià va aprovar el Decret 7/1989, de 30 de gener, d'aplicació a les juntes consultives de la Reserva Nacional de Caça de la Mola de Cortes i de la Reserva Nacional de Caça dels ports de Tortosa i Beseit, en l'àmbit de la Comunitat Valenciana.
  
En el cas de la Junta Consultiva de la Reserva Nacional de Caça dels ports de Tortosa i Beseit, se'n preveia la integració en la Junta Consultiva Global de la Reserva, juntament amb les homòlogues d'Aragó i Catalunya. L'experiència acumulada indica que aquest mecanisme de participació implica la convocatòria de reiterades juntes i la innecessària repetició dels mateixos temes en àmbits diferents. Aquestes dificultats han provocat que, de fet, no s'haja constituït la Junta Global. Mitjançant la reforma que es promou, s'estableix una junta més àgil amb les mateixes atribucions i on estan, així mateix, representats els interessos comarcals. En aquest sentit, el representant de l'Ajuntament de la Pobla de Benifassà, dóna justa representació dels interessos municipals, com també els de les organitzacions agràries locals i dels propietaris agrícoles de l'entorn de la reserva.
  
Les organitzacions conservacionistes podran integrar-se amb representació en l'àmbit de la Reserva, una vegada constituïda la Junta Global.
  
A partir d'això, a proposta del conseller de Medi Ambient, i després de la deliberació del Govern Valencià, en la reunió del dia 3 de febrer de 1997,
  
DECRETE
  
Article 1
  
Es modifica la Junta Consultiva de la Comunitat Valenciana de la Reserva Nacional de Caça dels Ports de Benifassà, Tortosa i Beseit, segons el que es disposa en l'article següent.
  
Article 2
  
Com a representants dels interessos afectats per la Reserva Nacional de Caça dels Ports de Benifassà, Tortosa i Beseit en l'àmbit territorial de la Comunitat Valenciana, es nomenen els següents membres que s'integraran així mateix en la Junta Consultiva Global de la Reserva.
  
- Un representant de la Conselleria de Medi Ambient, designat pel conseller de Medi Ambient.
  
- Un representant de la Federació Valenciana de Caça, designat per aquesta.
  
- Un representant de l'Ajuntament de Benifassà, designat per aquest, que represente també els interessos de les organitzacions agràries locals i dels propietaris agrícoles de l'entorn de la reserva.
  
- El cap del Servei de Protecció de les Espècies, de la Direcció General pel Desenvolupament Sostenible de la Conselleria de Medi Ambient.
  
- Un director adjunt designat pel conseller de Medi Ambient.
  
DISPOSICIÓ ADDICIONAL
  
Es faculta el conseller de Medi Ambient per a aprovar un protocol de funcionament per a la gestió de la Reserva Nacional de Caça dels Ports de Benifassà, Tortosa i Beseit.
  
DISPOSICIÓ FINAL
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 3 de febrer de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Medi Ambient,


Còpia Permalink ELI